Lili Taylor

Lili Anne Taylor (sündinud 20. veebruaril 1967 USA Illinoisi osariigis Glencoes) on Ameerika Ühendriikide näitleja, kes on mänginud sellistes auhinnatud indie-filmides nagu "Mystic Pizza", "Short Cuts" ("Killud") ja "I Shot Andy Warhol" ning kriitikute kiidetud telesarjas "Six Feet Under" ("Mulla all").

Eraelu
Taylor sündis Chicago eeslinnas viiendana kuuest lapsest elukutselise lapsehoidja Marie Taylori ning rauapoodniku ja folgilaulja Park Taylori peres.Biography at FilmReference.com. Ta kasvas üles "soojas perekonnas" ja on öelnud, et ta oli lapsepõlves "otsija". Taylor lõpetas New Trieri keskkooli Winnetkas 1985. aastal. Seejärel õppis ta DePauli Ülikooli teatrikoolis The Theatre School ja Piven Theatre Workshopis.Lili Taylor Biography - Yahoo! Movies

1993. aastal tutvustas Taylor ühel Chicago peol omavahel Louise Posti ja Nina Gordonit, kellest said 1990. aastate alternatiivbändi Veruca Salt asutajaliikmed.

2009. aastast elab Lily Taylor koos Nick Flynniga.

Karjäär
1988. aastast alates on Taylor mänginud kümnetes filmides, nende seas "Dogfight", "Mystic Pizza" ja "Rudy". Peamiselt on ta töötanud sõltumatutes filmides ja teatris. Ta mängis Lisa Kimmel Fisherit teleseriaalis "Six Feet Under" ("Mulla all") peamiselt teisel ja kolmandal hooajal).

Taylor oli kõrvalosades filmides "Mystic Pizza" (1988) ja "Say Anything..." ("Ütle midagi"; 1989). "Mystic Pizzas" mängis ta pitsabaaris töötavat noort naist nimega Jojo. Filmis näitlesid ka Annabeth Gish ja Julia Roberts.

Seejärel mängis Taylor filmis "Dogfight" (1991), mille režissöör oli Nancy Savoca. Ta mängid koledat noort naist, kelle Marine (River Phoenix) kohtamise varjus viib julmale võistlusele. 1993. aastal mängis ta järgmises Savoca filmis "Household Saints".

Režissöör Robert Altman palkas Taylori 1993. aastal eepilisse Los Angelese draamasse "Short Cuts" ("Killud"), milles Taylor mängis koos Lily Tomliniga. Filmis mängisid ka Tom Waits, Jennifer Jason Leigh, Julianne Moore ja Robert Downey Jr.

Taylor mängis Valerie Solanast Mary Harroni filmis "I Shot Andy Warhol" (1996). Samal aastal mängis ta üht peaosa koos Bruklin Harrise ja Aunjanue Ellisega filmis "Girls Town", kus kolm kesklinnast pärit sõpra puutuvad kokku sõbra enesetapuga, ning hiljem filmis "Ransom" ("Lunaraha") kahepalgelise toitlustajana, kes algul töötas Mel Gibsoni tegelase heaks ning seejärel röövib ta poja, et lunaraha välja pressida.

1998. aastal töötas Taylor koos John Watersiga filmis "Pecker". Film näitas, kuidas noor Baltimore'i fotograaf siseneb New Yorgi kunstimaailma. Taylor oli peaosalise galerist; teistes peaosades olid Edward Furlong, Christina Ricci ja Mary Kay Place

1999 mängis Taylor üht peaosa Jan de Bonti uusversioonis filmist "The Haunting".

2001. aastal näitles Taylor sõltumatus filmis "Julie Johnson". Film, milles teist peaosa mängis Courtney Love, keskendus Long Islandi emale ja koduperenaisele, kes viskab mehe kodust välja, et teostada oma unistus ja tegelda teadusega.

2004. aasta alguses tegi Taylor oma lavadebüüdi New Yorgis Wallace Shawni näidendis "Aunt Dan and Lemon" Lemoni rollis. Ta võitis 2005. aasta parima naisosatäitja auhinna Kopenhaageni rahvusvahelisel filmifestivalil osa eest filmis "Factotum" ("Faktootum"). 2006 töötas Taylor taas koos Mary Harroniga filmis "The Notorious Bettie Page".

Kaabeltelevisiooniettevõtte Lifetime tunnipikkuses komöödiasarjas "State of Mind" mängis Taylor New Haveni terapeuti, kes peab saama üle lahutusest, tegeldes samal ajal rea veidrate klientidega. Andrew Wagneri 2007. aasta draamas "Starting Out in the Evening" oli ta Frank Langella tegelase tütar.

2008. aasta filmis "The Promotion" mängis Taylor John C. Reilly tegelase šotlannast naist.

2009. aastal mängis Taylor Michael Manni filmis "Public Enemies" ("Populaarsed vaenlased") šerif Lillian Holleyt, kes tegutses Indiana osariigis Lake Countys ja pani pokri mafiooso John Dillingeri (keda mängis Johnny Depp).

2011. aastal avaldas Fence Books Taylori helisalvestise luuletaja Ariana Reinesi teosest "Save The World".

Filmid

 Aasta  Pealkiri  Eestikeelne pealkiri  Märkused 1988  She's Having a Baby   1988  Mystic Pizza   1989  Born on the Fourth of July  Sündinud neljandal juulil  1989  Say Anything...  Ütle midagi  1991  Bright Angel  Särav ingel  1991  Dogfight   1993  Short Cuts  Killud  1993  Rudy   1993  Household Saints   1993  Arizona Dream   1994  Prêt-à-Porter  Prêt-à-Porter  1994  Mrs. Parker and the Vicious Circle  Proua Parker ja nõiaring  1995  Four Rooms  Neli tuba  1995  Á köldum klaka  Külmapalavik  1995  The Addiction   1996  Killer: A Journal of Murder   1996  Cosas que nunca te dije  Asjad, mida ma sulle kunagi öelnud ei ole  1996  Ransom  Lunaraha  1996  I Shot Andy Warhol   1996  Girls Town   1998  The Impostors  Petturid  1998  O.K. Garage   1998  X-Files  Salatoimikud  (teleseriaal) 1998  Pecker   1999  A Slipping-Down Life  Elu libiseb alla  1999  The Haunting  Deemonite loss  2000  High Fidelity  Elu edetabelid  2001  Anne Frank: The Whole Story   2001  Julie Johnson   2002–2003  Six Feet Under  Mulla all (teleseriaal) 2002  Live from Baghdad   (telefilm) 2003  Casa de los babys  Beebide kodu  2003  Penguins Behind Bars   (telefilm) 2005  Factotum  Faktootum  2005  The Notorious Bettie Page   2007  Starting Out in the Evening   2007  State of Mind   (teleseriaal) 2007  The Secret  Saladus  2008  The Promotion   2009  Public Enemies  Populaarsed vaenlased  2010  Brooklyn's Finest  Brooklyni parimad  2010  Rubicon   (teleseriaal)

Viited

Välislingid
Lili Taylor, Internet Movie Database
Lili Taylor, Internet Broadway Database
Lili Taylor, Internet Off-Broadway Database
Lili Taylori koduleht
Lili Taylori intervjuu

Kategooria:Ameerika Ühendriikide filminäitlejad
Kategooria:Sündinud 1967